Žiga, Peter, podpredseda NR SR (2024-06-20):
Vážené panie poslankyne, vážení páni poslanci, budeme pokračovať v prerušenom rokovaní, a to hlasovaním, ešte predtým pár procedúr. V mene troch poslaneckých klubov – za SMER-SD, HLAS a SNS – podávam návrh na zaradenie nového bodu do programu 15. schôdze. Hovorili sme o tom na poslaneckom grémiu. Bod programu je návrh na voľbu predsedu úradu na ochranu osobných údajov. Máme to uvedené ako tlač 369 a navrhujem, aby sme ho prerokovali budúci týždeň v stredu 26. júna o 17. hodine s tým, že hlasovanie by sa uskutočnilo nasledujúci deň vo štvrtok o 11. hodine. Je všeobecný súhlas? (Súhlasná reakcia pléna.) Ďakujem pekne. Podávam procedurálny návrh, aby sme opakovanú voľbu kandidátov na sudcu Ústavného súdu, tlač 265, vykonali budúci týždeň vo štvrtok 27. júna o 17. hodine. Je všeobecný súhlas? (Reakcie z pléna.) Počul som nie? Prezentujte sa a hlasujme. (Hlasovanie.) 117 prítomných, 115 za, 1 sa zdržal, 1 nehlasoval. Konštatujem, že sme určili termín na voľbu kandidátov na opakovanú voľbu kandidátov na sudcu Ústavného súdu, tlač 265 a vykonáme ju budúci týždeň vo štvrtok 27. júna o 17. hodine. V mene troch poslaneckých klubov – SMER-SD, HLAS a SNS – podávam návrh na zaradenie nového bodu do programu 15. schôdze, ktorým je novela zákona č. 543/2002 o ochrane prírody a krajiny, ktorú Národnej rade vrátila prezidentka Slovenskej republiky na opätovné prerokovanie ako tlač 362. Navrhujem, aby sme tento vrátený zákon prerokovali budúci týždeň v stredu 26. júna o deviatej hodine. Je všeobecný súhlas? (Súhlasná reakcia pléna.) Ďakujem pekne. Ďalej podávam procedurálny návrh, aby sme druhé čítanie o vládnom návrhu zákona o krajinnom plánovaní, tlač 356, prerokovali po zákone o ochrane prírody, teda 26. júna po deviatej hodine. Je všeobecný súhlas? (Súhlasná reakcia pléna.) Ďakujem pekne. Ďalej podávam procedurálny návrh, ktorý sme si odsúhlasili na poslaneckom grémiu, teda aby sme budúci týždeň v utorok a v stredu, teda 25. a 26. júna, rokovali bez hlasovania. To znamená počas týchto dvoch dní, keďže máme kolegov, ktorí budú nás zastupovať v zahraničí, nebudeme hlasovať, najbližšie hlasovanie by sa teda uskutočnilo až vo štvrtok o 11. hodine, teda budúci týždeň. Je všeobecný súhlas? (Nesúhlasná reakcia pléna.) Prezentujme sa a hlasujme. (Hlasovanie.) 121 prítomných, 116 za, 5 proti. Konštatujem, že sme schválili procedurálny návrh. V mene troch poslaneckých klubov podávam procedurálny návrh, aby sme dnes prerokúvaný bod číslo 44, tlač 278, zákon o STVR rokovali aj po 20. hodine do úplného skončenia bodu vrátene hlasovania. Je všeobecný súhlas? (Nesúhlasná reakcia pléna.) Prezentujme sa a hlasujme. (Hlasovanie.) 124 prítomných, 75 za, 49 proti. Konštatujem, že sme navrhované uznesenie schválili. Teraz pristúpime k hlasovaniu o písomných odpovediach členov vlády Slovenskej republiky na interpelácie poslancov Národnej rady, tlač 279. Dávam hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomne podané predsedovi Národnej rady do 14. mája 2024. (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky podané do 14. schôdze Národnej rady Slovenskej republiky a do 14. mája 2024 , tlač 279.) Prosím, prezentujme sa a hlasujme. (Hlasovanie.) 119 prítomných, 75 za, 1 proti, 42 sa zdržalo, 1 nehlasoval. Konštatujem, že sme navrhované uznesenie schválili. Vyhlasujem trojminútovú prestávku a budeme... Procedurálny návrh, pán poslanec Szalay.